Voornemende studente van die Fakulteit Lettere en Sosiale Wetenskappe vra gereeld: "Sou u 'n BA-graad as 'n loopbaankeuse aanbeveel?" en dan vra hulle gewoonlik onmiddellik die volgende vraag: "Is 'n BA-graad 'n goeie belegging?""
Hoewel ons sal toegee dat min BA-grade of BA-programme studente so direk vir 'n beroep voorberei soos rekeningkunde byvoorbeeld rekenmeesters oplei, kan ons met oortuiging sê dat die moderne kennisekonomie waarin ons studente meeding nie hierdie soort opleiding van BA-studente verwag nie. Ons weet die hedendaagse globaliserende wêreld vereis meer as tegnologiese vooruitgang. Menslike gedrag, gesindhede en waardes moet verander indien die wêreld wil voortgaan om te bestaan en om die uitdagings van ons tye op kreatiewe wyse aan te spreek. Ons klem spreek dus presies hierdie behoefte aan.
Ons hoofdoel is dus om aan studente opleiding in die sosiale wetenskappe te bied wat hulle voorberei om 'n bydrae tot hierdie nuwe wêreld te lewer. Navorsing wys die beste benadering is om algemene sowel as spesifieke vaardighede te ontwikkel. Die verskeidenheid departemente en programme in die Fakulteit is gereed om studente op hierdie pad by te staan.
Van die algemene vaardighede wat ons ons studente leer en wat hulle gesog maak, sluit in:
'n Begrip van spanwerk;
Hierdie soort vaardighede is belangrik wanneer iemand in 'n professionele omgewing werk. Daar is dus 'n skakel met wat die bekende sielkundge Piaget oor onderrig gesê het:​
​"The principal goal of education is to create people who are capable of doing new things, not simply repeating what other generations have done - people who create, invent and discover. The second goal of education is to form minds that can be critical, can verify, and not accept everything offered."